[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 20.12.2006

SEK(2006) 1776 endelig

FORELØBIGT FORSLAG TIL ÆNDRINGSBUDGET NR. 1 TIL DET ALMINDELIGE BUDGET FOR 2007 ALMINDELIG OVERSIGT OVER INDTÆGTER

OVERSIGT OVER INDTÆGTER OG UDGIFTER EFTER SEKTION Sektion III – Kommissionen

(forelagt af Kommissionen)

FORELØBIGT FORSLAG TIL ÆNDRINGSBUDGET NR. 1 TIL DET ALMINDELIGE BUDGET FOR 2007 ALMINDELIG OVERSIGT OVER INDTÆGTER

OVERSIGT OVER INDTÆGTER OG UDGIFTER EFTER SEKTION Sektion III – Kommissionen

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finans-forordningen vedrørende De Europæiske Fællesskabers almindelige budget[1], særlig artikel 37,

forelægger Europa-Kommissionen hermed budgetmyndigheden det foreløbige forslag til ændringsbudget nr. 1 til 2007-budgettet på grundlag af nedenstående begrundelse.

INDHOLDSFORTEGNELSE

1. Indledning 4

2. De nødvendige ændringer som følge af aftalen på trilogmødet den 28. november 2006 4

2.1. Ændringer, som følger af den nye flerårige finansielle ramme 4

2.2. Strukturfondene, Samhørighedsfonden og Den Europæiske Fiskerifond 5

2.3. Det Fælles Forskningscenter (FFC) 6

2.4. Budgetmæssige justeringer som følge af moderniseringen af regnskabssystemet 7

2.5. Den Europæiske Investeringsfond 9

2.6. Platformen for de europæiske ngo'er i socialsektoren 9

2.7. Det Schweiziske Forbunds deltagelse i fællesskabsprogrammer 9

ALMINDELIG OVERSIGT OVER INDTÆGTER

OVERSIGT OVER INDTÆGTER OG UDGIFTER EFTER SEKTION

Den almindelige oversigt over indtægter og udgifter efter sektion fremsendes separat via SEI-BUD-systemet. En engelsk sprogudgave af den almindelige oversigt over indtægter og af oversigten over indtægter og udgifter efter sektion er vedlagt til orientering som budgetbilag.

1. INDLEDNING

Kommissionen forelægger dette foreløbige forslag til ændringsbudget (FFÆB) nr. 1 til budgettet for 2007 med henblik på i 2007-budgettet at foretage de tekniske justeringer, der medføres af ændringsskrivelse nr. 2/2007, og som blev accepteret på trilogmødet den 28. november 2006, men ikke kunne medtages i den sidste fase af budgetproceduren for 2007.

På grundlag af aftalen fra trilogen den 28. november godtog Rådet på sit møde den 30. november kun følgende elementer fra ændringsskrivelse nr. 2/2007:

- 500 mio. EUR i forpligtelsesbevillinger til den Europæiske Fond for Tilpasning til Globaliseringen (EGF), med kun en henvisning til den interinstitutionelle aftale (IIA) og artikel 12 i forordningen for EGF

- 6 mio. EUR i forpligtelsesbevillinger og 4,4 mio. EUR i betalingsbevillinger til Hercule II, som foreslået af Kommissionen.

Desuden var bevillingerne til den internationale fond for Irland allerede blevet medtaget under Europa-Parlamentets førstebehandling af det foreløbige budgetforslag for 2007 og vedtaget under Rådets andenbehandling.

På trilogmødet den 28. november meddelte Kommissionen, at den ville forelægge nærværende foreløbige forslag til ændringsbudget i begyndelsen af 2007 med den politiske forudsætning, at de foreslåede ændringer ville blive medtaget ved den endelige offentliggørelse af 2007-budgettet i Den Europæiske Unions Tidende, som er planlagt til medio marts 2007.

Med henblik herpå opfordrer Kommissionen Europa-Parlamentet og Rådet til at vedtage dette foreløbige forslag til ændringsbudget under én enkelt behandling, således at det kan blive endeligt vedtaget inden 1. februar 2007.

2. DE NØDVENDIGE ÆNDRINGER SOM FØLGE AF AFTALEN PÅ TRILOGMØDET DEN 28. NOVEMBER 2006

De tilpasninger, der foreslås med nærværende foreløbige forslag til ændringsbudget, vil bl.a. afspejle, i budgetstrukturen og i budgetanmærkningerne (henvisninger til retsgrundlag) de aftaler, lovgivningsmyndigheden har indgået om de nye udgiftsinstrumenter, samt de forbedringer, der blev foretaget i 2006-budgettet gennem ændringsbudget nr. 5/2006 (bl.a. posterne vedrørende EUF-bidrag og likviditetsstyring), i det omfang disse ikke blev medtaget ved Europa-Parlamentets andenbehandling af det foreløbige budgetforslag for 2007. Tilpasningerne vil ikke påvirke de samlede beløb på 2007-budgettet. De vigtigste justeringer gennemgås nedenfor.

2.1. Ændringer, som følger af den nye flerårige finansielle ramme

Efter at Kommissionen den 24. maj 2006 vedtog den reviderede lovgivningspakke, der er i overensstemmelse med de årlige udgiftslofter, som er fastsat i den nye finansielle ramme, og som indgår i den nye interinstitutionelle aftale af 17. maj 2006, er det nødvendigt at tilpasse budgetanmærkningerne for en række budgetposter og i visse tilfælde også kontoplanen. Budgetbilaget til dette ændringsbudget indeholder nærmere oplysninger om dette.

De vigtigste politikområder, der kræver tilpasninger, er forbindelser udadtil og udvikling. Oprettelsen af 4 særskilte instrumenter (det europæiske instrument for demokrati og menneskerettigheder, instrumentet for industrialiserede lande, instrumentet for nuklear sikkerhed og instrumentet for beredskab og hurtig reaktion) medfører nogle strukturændringer på niveauet under kapitelniveauet og en vis omfordeling af bevillinger, uden at dette berører de samlede bevillinger.

2.2. Strukturfondene, Samhørighedsfonden og Den Europæiske Fiskerifond

For strukturfondene og Samhørighedsfonden ændrer det retsgrundlag, som er blevet vedtaget, fordelingen af det samlede rammebeløb for udgiftsområde 1b på nogle af dets elementer, og budgettet bør tilpasses i overensstemmelse hermed. Bidraget fra det grænseoverskridende samarbejde (CBC) under udgiftsområde 1b til Det Europæiske Naboskabs- og Partnerskabsinstrument (ENPI) er nu fastlagt, og den tilsvarende overførsel foretages fra budgetposten for territorialt samarbejde under Den Europæiske Fond for Regionaludvikling (EFRU) til CBC-posten under ENPI-kapitlet 19 08. Der er ingen ændring i det samlede rammebeløb for udgiftsområde 1b for forpligtelses- og betalingsbevillingernes vedkommende. Der foretages også en række tekniske korrektioner.

For Den Europæiske Fiskerifond sker der en overførsel fra "konvergensmålet" til "formålene uden for konvergensmålet", der afspejler den seneste aftale om opdelingen på konvergensregioner og ikke-konvergensregioner. Følgende skema sammenfatter ændringerne. Ændringerne er forklaret nærmere nedenfor.

2007-BUDGETTET | FFÆB 1/2007 | Forskel |

FB | BB | FB | BB | FB | BB |

Den Europæiske Fiskerifond (EFF) — Konvergensmålet | 11 06 12 | 425 567 209 | 227 823 592 | 425 340 636 | 227 713 932 | -226 573 | -109 660 |

Den Europæiske Fiskerifond (EFF) — Uden for konvergensmålet | 11 06 13 | 141 383 414 | 73 582 840 | 141 609 987 | 73 692 500 | 226 573 | 109 660 |

UDGIFTSOMRÅDE 2 nettoændring | 0 | 0 |

Samhørighedsfonden | 13 04 02 | 7 116 881 844 | 1 691 967 816 | 7 121 426. 47 | 1 693 079 985 | 4 544 303 | 1 112 169 |

Samhørighedsfonden nettoændring | 4 544 303 | 1 112 169 |

EFRU - Konvergens | 13 03 16 | 20 713 696 132 | 3 048 644 731 | 20 676 478 574 | 3 043 946 283 | -37 217 558 | -4 698 448 |

EFRU – Regional konkurrenceevne | 13 03 18 | 5 349 761 046 | 596 004 134 | 5 381 768 585 | 633 338 124 | 32 007 539 | 37 333 990 |

EFRU – Europæisk territorialt samarbejde | 13 03 19 | 1 110 410 848 | 170 883 799 | 1 055 259 758 | 158 130 591 | -55 151 090 | -12 753 208 |

EFRU – Operationel teknisk bistand | 13 03 20 | 55 056 904 | 22 022 762 | 54 869 515 | 20 756 728 | -187 389 | -1 266 034 |

Grænseoverskridende samarbejde – Bidrag fra udgiftsområde 1b | 19 08 02 02 | p.m. | p.m. | 47 579 371 | 12 753 208 | 47 579 371 | 12 753 208 |

ESF – Konvergens | 04 02 17 | 7 416 797 011 | 1 092 393 287 | 7 403 471 207 | 1 089 889 685 | -13 325 804 | -2 503 602 |

ESF – Regional konkurrenceevne | 04 02 19 | 3 648 156 721 | 461 831 532 | 3 669 983 587 | 431 891 576 | 21 826 866 | -29 939 956 |

ESF – Operationel teknisk bistand 2007-13 | 04 02 20 | 10 000 000 | 5 000 000 | 9 923 762 | 4 961 881 | -76 238 | -38 119 |

Strukturfonde nettoændring | -4 544 303 | -1 112 169 |

UDGIFTSOMRÅDE 1b nettoændring | 0 | 0 |

Forpligtelsesbevillingerne til strukturfondene og Samhørighedsfonden er blevet justeret, så de afspejler de endelige tal i det retsgrundlag, som er blevet vedtaget. Alt i alt forhøjes bevillingerne til Samhørighedsfonden med 4 544 mio. EUR, mens bevillingerne til strukturfondene mindskes med 4 544 mio. EUR. Inden for strukturfondene sker der en nedsættelse af bevillingerne til "konvergens" og en forhøjelse af bevillingerne til "regional konkurrenceevne". Forpligtelsesbevillingerne til "territorialt samarbejde"-målet falder. For dette mål er bidraget på fra udgiftsområde 1b til Det Europæiske Naboskabs- og Partnerskabsinstrument (grænseoverskridende samarbejde), dvs. 47 579 mio. EUR, blevet overført ved at reducere bevillingerne til budgetposten for EFRU, europæisk territorialt samarbejde, og øge ENPI-budgetposten for grænseoverskridende samarbejde tilsvarende. Bevillingerne til teknisk bistand er en anelse lavere end i 2007-budgettet. Med hensyn til fordelingen af bevillingerne mellem EFRU og ESF bibeholder man den procentvise fordeling, som var anvendt til 2007-budgettet.

De samlede betalingsbevillinger til udgiftsområde 1b ændres heller ikke. Dog bliver fordelingen af bevillinger på poster lettere justeret. Dette skyldes især, at udbetalingerne af forskud, beregnet som en procentdel af de samlede programmidler, er lidt højere for Samhørighedsfonden, og det retsgrundlag, som blev vedtaget i sommeren 2006, har øget bevillingerne til Samhørighedsfonden på bekostning af strukturfondene. Således er det samlede bevillingsbeløb for hvert mål (herunder bidraget fra udgiftsområde 1b til grænseoverskridende samarbejde) blevet ændret i overensstemmelse med ændringerne af forpligtelserne, hvorved de afspejler de forventede ændringer i forskudsudbetalingen. Der er også foretaget en teknisk korrektion i budgettet ved at justere forskellen mellem betalingsbevillingerne til ESF og EFR vedrørende "regional konkurrenceevne"-målet, idet betalingsbevillingerne til ESF er blevet nedsat, mens betalingsbevillingerne til EFRU er blevet forhøjet. Justeringen betyder, at forholdet mellem betalingsbevillingerne og forpligtelsesbevillingerne nu er det samme for både ESF og EFRU. Endelig er betalingsbevillingerne til EFRU-posten for teknisk bistand blevet justeret nedad for at sikre, at den samlede korrektion er budgetneutral for udgiftsområdets vedkommende.

2.3. Det Fælles Forskningscenter (FFC)

Det er nødvendigt at justere FFC's stillingsfortegnelse for 2007 for at sikre, at forfremmelses-politikken er den samme for alt personale i Kommissionen.

Med den foreslåede ændring foretages der de nødvendige justeringer i strukturen for lønklasserne i stillingsfortegnelsen for FFC, uden at det samlede antal stillinger eller fordelingen på funktionsgrupper ændres.

Ændringen omfatter også en konvertering af AD5-stillinger til AD6-stillinger for at gøre det muligt at ansætte personer, der har bestået udvælgelsesprøver for forskning, på dette niveau. Dette skyldes behovet for at ansætte et højt kvalificeret og specialiseret personale.

De foreslåede ændringer kræver ingen tilpasninger af de bevillinger, som foreslås for FFC, da karriereudviklingen er omfattet af GVT-forfremmelsesparametrene (Glissement Vieillesse Technicité – lønglidning, alder, teknisk indhold).

Ændringer i stillingsfortegnelsen for FFC – FFÆB 1/2007 |

Forskning og teknologisk udvikling - Det Fælles Forskningscenter |

Kategori og lønklasse | Stillinger2007-budget | Ændringer FFÆB 1/2007 | Stillinger 2007 efter FFÆB 1/2007 |

AD 16 | 2 | 0 | 2 |

AD 15 | 10 | 0 | 10 |

AD 14 | 36 | 0 | 36 |

AD 13 | 9 | 0 | 9 |

AD 12 | 204 | 20 | 224 |

AD 11 | 178 | 37 | 215 |

AD 10 | 166 | -29 | 137 |

AD 9 | 30 | 0 | 30 |

AD 8 | 69 | -8 | 61 |

AD 7 | 10 | 0 | 10 |

AD 6 | 94 | 20 | 114 |

AD 5 | 60 | -40 | 20 |

AD i alt | 868 | 0 | 868 |

AST 11 | 14 | 0 | 14 |

AST 10 | 69 | 0 | 69 |

AST 9 | 42 | 4 | 46 |

AST 8 | 106 | 2 | 108 |

AST 7 | 124 | 11 | 135 |

AST 6 | 243 | -4 | 239 |

AST 5 | 122 | -2 | 120 |

AST 4 | 135 | -11 | 124 |

AST 3 | 151 | 0 | 151 |

AST 2 | 35 | 0 | 35 |

AST 1 | 48 | 0 | 48 |

AST i alt | 1 089 | 0 | 1 089 |

Tilsammen | 1 957 | 0 | 1 957 |

2.4. Budgetmæssige justeringer som følge af moderniseringen af regnskabssystemet

2.4.1. Dækning af udgifter, som er afholdt i forbindelse med likviditetsstyring

Efter at Kommissionens har moderniseret sit regnskabssystem, og fordi der er behov for at afslutte en række konti uden for budgettet, som har haft åbne saldi i en årrække, foreslog Kommissionen allerede i ÆB 5/2006, at der blev oprettet en ny konto 27 01 12 02 – "Finansiering af udgifter i forbindelse med likviditetsstyring", med følgende anmærkninger:

"Denne bevilling skal dække budgetmæssige justeringer:

- af forskudskonti, når alle relevante foranstaltninger er truffet af den anvisningsberettigede på grundlag af situationen, og når det ikke er muligt at afholde udgiften til regulering over en anden specifik budgetpost

- i situationer, hvor en fordring er fuldstændigt eller delvis annulleret, efter at den allerede er bogført som indtægt (bl.a. i tilfælde af modregning med en gæld)

- i tilfælde af uinddrivelig moms, hvor det ikke længere er muligt at afholde udgiften over den budgetpost, som dækkede hovedudgiften

- af eventuelle renter i forbindelse med ovennævnte tilfælde, hvor disse ikke kan afholdes over en anden specifik budgetpost."

Desuden foreslog Kommissionen, at andet afsnit af anmærkningerne til budgetpost 27 01 12 01 "Finansielle udgifter" overføres til denne nye budgetpost, dvs. følgende ordlyd: ”Desuden skal denne konto give mulighed for at opføre en eventuel bevilling, der skal dække tab, som skyldes likvidation af eller standsning af virksomheden i de banker, hvor Kommissionen har forskudsforvaltningskonti."

Disse ændringer blev godtaget af budgetmyndigheden for 2006-budgettets vedkommende gennem vedtagelsen af ændringsbudget nr. 5/2006 den 24. oktober. Disse ændringer bør nu også foretages i 2007-budgettet, idet der anføres et "p.m.".

2.4.2. Oprettelse af en ny budgetpost 21 01 04 10 – EUF’s bidrag til udgifter til almindelig administrativ støtte

Kommissionen har også foreslået oprettelse af en ny budgetpost 21 01 04 10, EUF's bidrag til almindelig administrativ støtte , hvilket skete med ændringsbudget nr. 5/2006, som blev vedtaget af budgetmyndigheden den 24. oktober.

Ifølge den interne aftale om den 9. EUF anvendes en del af bevillingerne til EUF til at dække støtteudgifter i EU-delegationerne, såsom eksternt personale, husleje, forsyninger m.v. Da budgettet for EUF er forskelligt fra EU-budgettet, udsteder Kommissionen en indtægtsordre til EUF i begyndelsen af hvert regnskabsår baseret på et overslag over det foregående års udgift. I løbet af året foretages en opdeling af udgiften, så den fordeles rimeligt på de forskellige administrative poster og på EUF-budgettet, ved hjælp af en særlig ikke-budgetmæssig konto oprettet til formålet. Dette betyder, at Kommissionens budgetrapportering i øjeblikket ikke omfatter de udgiftsbeløb, der finansieres af EUF.

Med henblik på at sikre en successiv og effektiv behandling og en fuldstændig rapportering om budgetgennemførelsen foreslås det, at der oprettes en budgetpost, hvor forpligtelses- og betalingsbevillinger automatisk opføres, efter at midlerne fra EUF er modtaget. Den foreslåede foranstaltning er teknisk nødvendig på grund af det periodiserede regnskabssystem, som vil blive indført i delegationerne og øge ansvarligheden og åbenheden i forbindelse med transaktionerne betydeligt. Ændringen har hverken indflydelse på indbetalinger eller udbetalinger eller finansieringens omfang.

Denne post vil gøre det muligt at anvende almindelige rapporteringsinstrumenter i forbindelse med EUF-indtægter og –udgifter. Det finansielle bidrag fra EUF behandles som formålsbestemte indtægter, og der foreslås anført et "p.m." for betalings- og forpligtelsesbevillinger.

2.5. Den Europæiske Investeringsfond

Den Europæiske Investeringsfonds egne midler vil være opbrugt omkring midten af 2007, og EIF's bestyrelse foreslår derfor, at den tegnede kapital forhøjes med op til 50 % nominelt. Ifølge artikel 3 i Rådets afgørelse 1994/375/EF træffer Rådet afgørelse om en eventuel kapitalforhøjelse med enstemmighed på forslag af Kommissionen og efter høring af Europa-Parlamentet.

Det forventes, at Kommissionen vil vedtage et forslag til lovgivning om en forhøjelse af EIF's kapital inden årets udgang. Udgifterne til kapitalforhøjelsen vil i perioden 2007-2010 blive dækket af budgetpost 01 04 09 01 "EIF – tilrådighedsstillelse af de indbetalte dele af den tegnede kapital", som foreslået i 2007-budgettet. Den samlede købskurs for andelene, der skal betales til fonden, omfatter den indbetalte kapitals nominelle værdi og overkursen ved emission, der afspejler fondens finansielle resultater. For at tage højde for en eventuel usikkerhed om kursen skal det udbytte, fonden betaler til Fællesskabet i løbet af fireårsperioden, ifølge Kommissionens forslag bruges til at dække en del af udgifterne til kapitalforhøjelsen.

Ifølge artikel 10 i gennemførelsesbestemmelserne til finansforordningen skal budgetstrukturen for formålsbestemte indtægter omfatte en budgetpost og anmærkninger. I dette FFÆB foreslås det derfor at ajourføre budgetanmærkningerne til udgiftspost 01 04 09 01 "Den Europæiske Investeringsfond – tilrådighedsstillelse af de indbetalte dele af den tegnede kapital" og indtægtsartikel 8 5 0 "Afkast udbetalt af Den Europæiske Investeringsfond".

2.6. Platformen for de europæiske ngo'er i socialsektoren

Kommissionens forslag til oprettelse af programmet "Borgere for Europa" til fremme af et aktivt medborgerskab i Europa for perioden 2007-2013 omfatter bl.a. strukturstøtte til civilsamfundets organisationer på europæisk plan (aktion 2: Et aktivt civilsamfund i Europa).

Under de foregående finansielle overslag blev platformen for de europæiske ngo'er i socialsektoren og andre organisationer, der repræsenterer civilsamfundet, finansieret under udgiftsområde 3 "Interne politikker". Under den nye flerårige finansielle ramme hører retsgrundlaget for "Borgere for Europa" ind under det nye udgiftsområde 3b "Unionsborgerskab". I 2007-budgettet blev driftsudgifterne for platformen for de europæiske ngo'er i socialsektoren ved en fejltagelse henført under udgiftsområde 1a "Konkurrenceevne for vækst og beskæftigelse". Der kræves derfor en teknisk korrektion for at medtage denne budgetartikel under udgiftsområde 3b i overensstemmelse med retsgrundlaget. Det betyder, at 620 000 EUR i både forpligtelsesbevillinger og betalingsbevillinger skal omfordeles fra udgiftsområde 1a til udgiftsområde 3b.

2.7. Det Schweiziske Forbunds deltagelse i fællesskabsprogrammer

For at tage hensyn til gennemførelsen af aftalen mellem Det Europæiske Fællesskab og Det Schweiziske Forbund om Det Schweiziske Forbunds deltagelse i en række fællesskabsprogrammer bør de relevante budgetanmærkninger til disse programmer ajourføres. Budgetbilaget giver nærmere oplysninger om disse ajourføringer, der vedrører Fællesskabets statistiske program, Livslang Læring, Aktive unge, Media og Det Europæiske Miljøagentur.

[1] EFT L 248 af 16.9.2002, s. 1.